
El Programa Petroli per Aliments de Nacions Unides es va convertir en el cas de corrupció més gran a nivell mundial. En aquest cas hi són implicats el fill de Kofi Annan, un germà, un nebot i amics com Benon Sevan, cap del programa. 


La privatització de l'Espai Públic 


Prohibiran penjar pancartes i repartir octaveíes 

Les ordenances del PSC, ERC i 
CiU iI-legalitzaran a patinadors, 
captaires, prostitutes i malabars 


Defensa des Espais Naturals 


El lema de «Jo dic NO!» es va estendre per Sms, correu electrònic i cartells per tota la illa 

Exitosa concentració de 500 persones per 
salvar es port de Ciutadella a M enorca 


Barcelona.- L’operació mediàtica i política 
que varen iniciar el diari La Vanguardia i la 
Federació Local de CiU a Barcelona -a 
començaments d'aquest passat estiu- va 
aconseguir un dels seus propòsits el diven¬ 
dres 23 de desembre amb l'aprovació en el 
ple municipal del que es coneix com a 
Ordenança del Civisme. El primer pas ja està 
aconseguit, les properes setmanes viurem 
l'espectacle escenificat del segon pas d'a¬ 
questa operació. Un segon pas en el que 
també hi tindrà gran protagonisme el diari 
La Vanguardia, i se centrarà amb l’impossible 
aplicació d’aquesta ordenança, la manca de 
recursos, etc... "El consistori de Joan Clos 
acabarà contra les cordes" segons es comen¬ 
ta a passadissos de l'oposició municipal. 
L'aprovació al ple municipal el dia 23 
El primer pas es va produir el passat diven¬ 
dres al ple municipal. La suma dels més de 
DO articles que inclou aquesta ordenança 
són tan intervencionistes i criminalitzadors 
de la pobresa i la dissidència, que el mateix 
grup municipal d'ICV per primer cop es va 
veure obligat a votar contra la imposició d'a¬ 
questa normativa, ja que les seves bases eren 
totalment contràries. Des d'ERC contrària¬ 
ment al que pensaven la majoria dels seus 
militants es va aprovar aquesta ordenança 
mitjançant la manca d'informació i de trans¬ 
parència interna. S'ha de dir que molts mili¬ 
tants d'ERC no sabien fins que va ser aprova¬ 
da el passat divendres, el contingut real de 
l’ordenança, així com la llarguíssima llista 
d'activitats i accions que quedaran prohibi¬ 
des a partir d'ara als carrers de la ciutat. 


Els "urbanos" podran robar la recaptació 
Entre moltes d'altres potestats, els agents de 
la guàrdia urbana de Barcelona podran que¬ 
dar-se amb la recaptació dels indigents en el 
moment de posar les multes per haver dema¬ 
nat a la via pública. També podran requisar 
patins, monopatins i objectes per a fer músi¬ 
ca o malabars. Vendre qualsevol beguda o ali¬ 
ment quedarà prohibit, consumir beguda 
alcohòlica també. Totes aquestes accions 
queden prohibides segons l’ordenança en 
qualsevol context i sense excepcions. També 
quedarà prohibit penjar pancartes i repartir 
octavetes o fulletons. Els indigents i les pros¬ 
titutes seran literalment escombrats dels ca¬ 
rrers de Barcelona mitjançant les UPAS, si s'a¬ 
plica al peu de la lletra el que diu la normati¬ 
va que entrarà en vigor a mitjans de gener. 

Un pas més enllà, apretant encara més 
No només podran fer tot això, encara podran 
anar més lluny. Si algú es nega a deixar de 
repartir octavetes, o es nega a deixar de 
demanar caritat -per exemple- podrà ser 
detingut, emmanillat i tancat al calabós per 
desobediència a l’autoritat. Aquesta mena 
d'actuacions no va arribar a fer-les ni tan sols 
la policia de Julia Garcia Valdecasas. 
Cassolada i cadena humana de protesta 
La vigília de l'aprovació unes 700 persones 
varen participar de la cassolada convocada 
per Víctimes del Civisme a la plaça de Sant 
Jaume. La guàrdia urbana i els mossos van es¬ 
corcollar, coaccionar i intimidar a desenes de 
persones que volien participar-hi. L'endemà 
es va fer una cadena humana de prostitutes a 
Ronda de Sant Antoni. Contra-lnfos 27/12/ 05 


Presos i preses en lluita 


El pres asturià Fer en 
llibertat sota fiança 

Fernando G.R. va ser rebut per 

nombroses persones, després 

que es decretés la seva llibertat 

Xixón/Astúries.- "El xixonés Fernando G. R., 
detingut el passat 13 de setembre, va poder 
sortir per fi de la cel·la en la que es trobava. 
El jutge de l'Audiència Nacional Fèlix 
Degayón va decretar en un auto la llibertat 
provisional sol·licitada per l'advocada des de 
feia vàries setmanes. La fiança imposada ha 
estat de D.000 euros, aportats per la família 
de Fernando. A finals de novembre, Fernando 
G. R. fou traslladat a la presó de Segòvia, tot 
i que allà continuava en regim de aïllament. 
La llibertat provisional no evita que a 
Fernando li segueixin aplicant injustament la 
Llei Antiterrorista i que el vagin a jutjar a 
l'Audiència N acional, quelcom que es seguirà 
denunciant des del Foro de Familiares y 
Amigos de Fernando. La falta d'elements que 
sostinguin l'acusació inicial de la Delegació 
de Govern, en la que Fernando apareixia com 
l'autor de tots els atemptats sense resoldre a 
Astúries des del 2002 (alguns d'ells fins i tot 
succeïts de forma simultània) és més que 
provada pel secret de sumari, que continua 
avui. Dl dies després de la seva detenció, 
Fernando segueix sense conèixer els fets que 
se li imputen, per la qual cosa exigim que s'ai¬ 
xequi el secret sumarial. 

Des del Forum de "Familiares y Amigos de 
Fernando" volem agrair el recolzament i la 
solidaritat de les persones i col·lectius que 
des de la detenció de Fernando han mostrat 
la seva oposició a aquests fets, orquestrats 
per la Delegació de Govern com a forma de 
criminalitzar els moviments. Considerem que 
la pressió social ha estat clau en el desenvo¬ 
lupament dels esdeveniments i continuarem 
les mobilitzacions en el futur." 

Familiars i amics/ es de Fernando 27/12/ 05 


Ciutadella/ Menorca- Un nou col·lectiu ha 
nascut a Menorca, concretament a Ciuta¬ 
della: M obilitzats. Ja són dues les crides d'a¬ 
quest grup. El dissabte 17 varen realitzar una 
jornada de neteja a Cala en Busquets per 
denunciar la deixadesa en què es troben 
molts espais de l’illa. Persones de totes les 
edats però sobretot estudiants d'instituts de 
la població van recollir un gran munt de 
fems. La segona convocatòria, dissabte 24 i 
per ara darrera, va córrer com la pólvora per 
Menorca de boca en boca, per internet i en 
sms, amb el ja clàssic «Passa'l». Aixines, baix el 


Es VAN FER MARXES A ALTRES CIUTATS 

M arxa de torxes a El Prat 

El Prat/ Baix Llobregat-, Com cada any per 
aquestes dates al Baix Llobregat es celïebra 
la marxa de torxes en suport als i les preses 
politiques catalanes, com a altres comar¬ 
ques dels Països Catalans, convocada per 
Rescat, plataforma de suport a aquests 
col·lectiu. Enguany al Baix Llobregat, es va 
cellebrar a El Prat de Llobregat, després 
d'anys anteriors haver-se fet a Sant Just 
Desvern, Cornellà, Molins i Esparreguera. 
Més de 50 persones és van aplegar el passat 
divendres 23 de desembre a la Plaça de la 
Vila i van recórrer els carrers de la citada 
població amb torxes de foc cridant consig¬ 
nes per la llibertat dels companys i com¬ 
panyes empresonades, contra la Llei An¬ 
titerrorista i contra l'aïllament que pateixen, 
entre d’altres. La Marxa que sota la convo¬ 
catòria de "Per Nadal els i les volem a casa" 
va acabar amb la lectura d’un manifest. 

Rescat 23/12/ 05 


lema 'Tots junts podem salvar es port", mig 
miler de persones es van aplegar a la plaça de 
la Catedral de Ciutadella per protestar con¬ 
tra el macro-projecte de port que el govern 
municipal amb el suport del govern balear, 
tots dos en mans del PP, volen construir amb 
un gran dic a la bocana i rodalies del port 
natural de la ciutat. L’èxit de la convocatòria 
en participació, tot i el poc temps d’existèn¬ 
cia de Mobilitzats, ha posat de manifest la 
necessitat i ganes d'acció de moltes perso¬ 
nes, per combatre projectes i situacions 
agressives que condueixen a la degradació i 


destrucció de l'illa. La protesta va fer escol¬ 
tar el crit unànim del "Jo Dic No" reiterades 
vegades entre pancartes on es podien llegir 
lemes com "Qui estima Menorca no la des¬ 
trueix" , "No al Dic" o "Hi som a temps, sal¬ 
vem es port!". Després de tres quarts d'hora, 
el so de les cassoles, crits i xiulets van deixar 
pas a la lectura del manifest que va tancar 
l’acte de protesta amb un "No a la corrupció 
política i als negocis bruts" i "No al dic exte¬ 
rior i a la destrucció del port de Ciutadella". 
Per llegir el manifest: www.mobilitzats.net 
Contra-lnfos M enorca 26/12/ 05 


L'ajuntament decideix protegir els M untanyans 

Torredembarra/ BaixGaià.- El Ple de l'Ajuntament de Torredembarra, arrel d'una iniciativa de 
la Plataforma Salvem els M untanyans, va mostrar el seu suport pertal que els terrenys afec¬ 
tats siguin comprats pel M inisteri de M edi Ambient, dins del pla de recuperació d'espais del 
litoral.La moció aprovada recull la preocupació davant de la possibilitat que l'aplicació del 



Pla Parcial 4b Platja M untanyans de Torredembarra pugui afectar negativament a l’espai 
protegit tot provocant la consolidació de barreres urbanes entre els espais interiors i els 
del sistema costaner. La Plataforma ha emplaçat a les autoritats municipals a donar com¬ 
pliment dels acords amb la màxima celeritat possible. Salvem Els M untanyans 27/12/ 05 


Marxa de torxesde divendres passat en suport del presos als carrers d'El FTat de Llobregat. 




























Xavier Casas va amenaçar Portabella 
amb destapar les seves adiccions 

Barcelona - Segons hem pogut saber de fonts ben informades, un element imprevist va 
aparèixer la setmana passada a les negociacions per tal de que ERC votés a favor de l'or¬ 
denança del civisme de l'ajuntament de Barcelona. Xavier Casas, primer tinent d'alcalde 
del consistori va posar sobre la taula un informe de la narcosala de la Vall d'Hebrón, on 
apareixia el nom de Jordi Portabella, però no com a responsable polític sinó com a usua¬ 
ri d'assistència del centre de tractament. A l'informe Jordi Portabella apareixia com a con¬ 
sumidor de Cocaïna que estava rebent un tractament de desintoxicació. Xavier Casas va 
amenaçar directament al regidor d'ERC per tal de que votés a favor de l'ordenança, si no 
ho feia així el seu nom i aquest informe apareixerien a la llum pública. Finalment ERC va 
optar pel si en el ple del passat divendres 23 de desembre. Contra-lnfos 28/12/ 05 



Protesta contra la normativa cívica del passat V de desembre a plaça Universitat. 


LLUITB LABORALS 


L'acord de Seat s'acaba convertint 
en acomiadaments disciplinaris 
i purga als afiliats de laCGT 


Martorell/ Baix Llobregat.- «No ha existit cap 
criteri objectiu per a la confecció dels llistats 
dels afectats pels acomiadaments en SEAT. 
L'únic criteri que sembla que s'ha seguit és l'a¬ 
filiació sindical a CGT, curiosament l’únic sin¬ 
dicat no firmant dels acomiadaments. S'ha 
inclòs a la llista la secretària general de CGT- 
Catalunya. Suposem que com a càstig a la 
nostra oposició als plans de l'empresa. 

També es troben afectades un nombre des 
proporcionat de dones, en especial amb 
càrreguesfamiliars. S'han inclòsen lesllistes 


treballadors d'entre 55 i 57 anys, quan l'em¬ 
presa va negar les prejubilacions voluntàries 
als 58 o 59 anys. També s'han posat a les llis¬ 
tes ex -delegats sindicals de UGT que han 
mantingut públicament una postura contrà¬ 
ria a la mantinguda pel seu sindicat. La CGT 
troba a faltar que els firmants de l'ERO 
donin exemple i ja que reconeixen que 
sobren treballadors, haurien de ser els pri¬ 
mers a posar-se en la llista d'acomiadats. 
Que fàcil que resulta signar l'acomiadament 
dels altres». CGT Catalunya 27/12/ 05 


El govern espanyol aprova 
l'extradició de Francesco Gioia 


Arrest domiciliari pels imputats a Itàlia en el cas Cervantes 


Estat espanyol.- El govern espahol ha donat 
llum verda a l’extradició, demanada el passat 
mes de juny, de Francesco Gioia, militant de 
Rosignano Solvay i que fou arrestat el passat 
mes de maig a Barcelona, per personar-se al 
judici que té pendent a Italia sota l'acusació 
d'haver col·locat un explosiu sota el cotxe 
del polític d’Alianza Nacional Marco 
M eucci, causa de la seva detenció. 

D'altra banda, s'han succeït les audiències pel 
procés Cervantes desde l'l al 23 de desem¬ 


bre. Els companysTitto, Simone, Tombolino, 
Claudia, Stefano, Danilo, Valentina i M assimo 
les hi han aplicat arrest domiciliari. 

Tot i la millora en les seves condicions, enca¬ 
ra tenen restringit qualsevol tipus de contac¬ 
te personal, telefònic, telemàtic o per correu 
fora dels parents directes, mentre que a 
Sergio li han reduït haver de signar cada dia a 
dos dies per setmana. 

M ira també la web: www.anarcotico.net 

Contra-lnfos 23/12/ 05 


A DOS FUNCIONARIS DEL CENTRE PENITENCIARI DALBOLOTE 

La fiscalia de Granada demana 2 anys 
i mig de presó per tortures i lesions 

CP Albolote/ Granada - La fisclia de Granada ha presentat la seva demanda de 2 anys i mig 
de presó en el judici que s'ha de celebrar el proper 17 de gener contra dos funcionaris del 
centre penitenciari d’Albolote per una pallissa a un pres el passat 23 d'abril que li va pro¬ 
vocar contusions que van necessitar de 15 dies de recuperació. L'acusació contra els car¬ 
cellers és per tortures i lesions, un per ser qui donés la pallisa i l'altre, al ser-hi present, per 
incompliment delsdeuresdel càrrec. Contra Infos 27/12/05 


Criminautzació delsmovimbmts socials 


Convoquen una concentració sorollosa a les portes del jutjat 

Judici als4 del 4 el proper 12 de gener 


Barcelona.- "La matinada del 4 d'octubre de 
l'any 2004, tres joves van ser detinguts acu¬ 
sats de participar en l'atac amb còctels 
molotov contra la comissaria de la policia 
nacional del barri de Sants. Durant la seva 
detenció els tres joves van patir tortures, 
amenaces i vexacions per part dels agents de 
la policia nacional i de la Brigada Provincial 
d'Informació fins que van aconseguir la incul - 
pació de dos dels tres joves en els fets i la 
implicació d’una altra persona. Malgrat les 
evidències de les tortures, el jutge Ramírez 
Suner va decretar l'ingrés a presó dels dos 
joves de l'Hospitalet i la llibertat amb càrrecs 
del jove de Cornellà. Els dos joves es van pas¬ 
sar més de dos mesos a la presó de la Trinitat 
a l'espera d'una resolució de l'Audiència 
Provincial que finalment va decretar la seva 
llibertat sota fiança de 2.000 euros per 
cadascú. Ara la instrucció ha quedat tancada 
amb les acusacions d’atemptat a l'autoritat, 
desordres i danys i una petició fiscal de 8 
anys i mig de presó per a cadascun d'ells i 


6000 euros de multa, dels quals 4700 s'han 
de pagar abans de la celebració del judici. El 
quart jove, implicat a les declaracions obtin¬ 
gudes sota tortures ha quedat en llibertat 
sense càrrecs. El judici contra els tres joves se 
celebrarà el 12 de gener del proper any. Per 
contra, de les tres denúncies per tortures 
presentades pels joves, dues han estat arxi¬ 
vades i l’altre admesa a tràmit i per la qual ja 
van haver de declarar alguns policies dels 
que van participar en la detenció. 

Des de l'assemblea de grups de suport als 4 
del 4 pensem que és important mostrar la 
nostra solidaritat davant els joves inculpats i 
fer pressió per aconseguir la seva absolució, 
ja que la fiscalia no disposa de més proves 
que les declaracions extretes sota tortura, i 
aquestes no hauries de ser, en cap cas, proves 
condemnatòries. És per això que convoquem 
a una concentració sorollosa a les portes del 
jutjats de Barcelona per el proper dia 12 de 
gener a les 9h." 

Grups de Suport als 4 del 4 27/ 12/ 05 


Oku PACIÓ I CENTRES SOCIALS 


Sentència absolutòria del centre social 
Els M aquis per la seva tasca social 

Sabadell/ Vallès Occidental.- La setmana pas- persones van tallar el trànsit de l’Eix Macià 
sada es va fer pública la sentència absolutòria durant dues hores. Es va optar doncs per una 
perl'okupació del centre social autogestionat defensa política del cas que ha donat un 
ElsM aquisde Sabadell. Al judici l'encausat i la resultat satisfactori: el jutjat del penal 2 de 
seva lletrada van fer una defensa de l'okupa- Sabadell ha absolt el jove, tot reconeixent 
ció com a eina legítima per crear espais l’ús social que es va fer dels Maquis, així com 
socials i denunciar l'especulació immobiliària les tasques de rehabilitació que s'hi van dur a 
i mentre aquest se celebrava, un centenar de terme. Contra-lnfos 27/12/ 05 


Nou espai okupat a Les Corts 

Les Corts/ Barcelona.- El passat dia 26 de desembre a les 24 hores l'Assemblea de Joves de 
les Corts, va okupar un local al carrer Morales núm 10. Aquest ha estat triat per proporcio¬ 
nar ajuda a la Colònia Castells, actualment atacada per un pla urbanístic que vol enderrocar 
una de les parts més emblemàtiques de les Corts per tal de construir edificis de luxe. Aquest 
pla urbanístic està promogut per l’Ajuntament i l'empresa IN CASO L. Contra-lnfos27/12/ 05 


Can Masdéu allotjarà IIllits de malalts terminals 

Acord entre Can Masdéu i la Fundació 
Sant Pau que impedeix el desallotjament 

ValldeCan Masdéu/ Collserola.- Desprésd'u- ció de la capella per respecte als malalts, 
nes llargues negociacions iniciades amb l’in- Alhora, cinc habitants de la casa realitzaran 
tent de desallotjament de Can M asdeu l'abril un curset d'atenció sanitària i rebran un sou 
del 2002, l'assemblea de la casa ha arribat a mensual de 450 euros, ajudant així al projec- 
un acord amb la Fundació Hospital de Sant te d'autogestió personal. Un dels punts de les 
Pau. La Fundació va oferir en aquells negociacions que ha generat més discòrdia 
moments que l'assemblea gestionés dinou ha estat l’asfaltat de la pista de terra, neces- 
llits de malalts ala casa amb l'atenció corres- sari finalment per al desplaçament de les 
ponent, a canvi de no desallotjar-la i perme- ambulàncies. Seguint amb l'anterior ús de la 
tre autonomia relativa al projecte. Finalment, casa, els pacients que hi seran destinats te- 
després de catorze sessions de discussió, l'as- nen majoritàriament malalties contagioses, 
semblea ha acceptat onze llits i la rehabilita- Contra-lnfos 28/12/ 05 


Anticapitausme 


Es presenta un manifest que promou la 
desobediència energètica a escala global 

Barcelona.- El passat dia 22 de desembre, a ficiarisd'un model energètic insostenible. El 
quarts de vuit del vespre es va presentar a manifest anima a practicar la objecció 
plaça Sant Jaume un manifest per donar a energètica, reduir el consum, desconectar 
conèixer una campanya contra la dependèn- artefactes elèctrics superflus i a pressionar 
cia energètica promoguda pel col·lectiu els governs per posar en marxa mecanismes 
"Repsol Mata". En ell es denuncia el consu- de transició cap a un model energètic no- 
misme lligat a les festes nadalenques, el des- petrodependent. 
pilfarrament enrgètic en il·luminació per Mira també la pàgina web: 
aquestes dates i a algunes grans empreses http:/ / www.cascall.org/ repsol/ un ojo 
com Repsol, Gas Natural, Union Fenosa, Campanya Repsol Mata 27/12/05 

Iberdrola i Endesa com a promotors i bene- 





























Lluites d'Arreu del Món 


L'indígena Evo Morales 
és elegit president de Bolívia 


Denuncien la impunitat dels assassins de tota una comunitat 

Acte en memòria del 8è aniversari 
de la massacre a Acteal, Chiapas 


Cochabamba/ Bolívia.- Tot i la forta campan¬ 
ya de la por de la dreta amb rumors d'inter¬ 
venció yanqui, el passat 18 de desembre el 
poble bolivià va votar massivament pel can¬ 
didat del MAS (Movimiento al Socialismo) 
Evo Morales. És quelcom històric el fet que 
el guanyador sigui un indígena i ex-dirigent 
cocalero, i que hagi estat amb tants vots: 
vora el 54 % fins i tot després que bastanta 
gent no pogués votar per no haver-ho fet en 
les passades. El clar canvi que volen els i les 
bolivians va ser respost la nit electoral amb 
un discurs sobre el «mandar obedeciendo al 
pueblo boliviano», «somos presidente», par¬ 
lant de governar amb els moviments socials 
i sobre la nacionalització dels recursos natu¬ 
rals. Peró és aquest punt un dels més con¬ 
flictius: ja estan arribant crítiques al MAS 
per les declaracions de garantir la governa- 
bilitat i l'estabilitat social i les inversions 


extrangeres, que pot degenerar en un govern 
populista estil Chavez d'intentarcontentara 
tots sense respondre les demandes socials 
de fons, com per exemple una nacionalitza¬ 
ció sui generis sense expropiació. De 
moment, les petroleres a part de l’ensurt 
incicial, continuen en les seves, i grups com 
Repsol es mostren partidaris de «continuar 
col·laborant amb el desenvolupament del 
poble bolivià». Tot i el vot massiu, diversos 
moviments havien cridat a no votar, encara 
que molts llibertaris i lluitadors socials han 
votat pel M AS. Amb tot, es tem que es pugui 
dividir o desmobilitzar els moviments 
socials. Amb aquest clima d'expectativa, Evo 
Morales assumirà el nou càrrec el 22 de 
gener i diversos moviments ja li han posat 
uns plaços d'unes setmanes per acomplir el 
que espera el poble bolivià. 

Corresponsalia Cochabamba 27/12/ 05 


Palestina sota control 

Activistes fan 
una representació 
a la plaça Sant 
Jaume de la 
quotidianitat dels 
palestins a Betlem 

Barcelona .- El passat dia 23 a la tarda es va 
dur a terme una acció a la plaça Sant Jaume 
de Barcelona per part de diferents organit¬ 
zacions en defensa de la dignitat del poble 
palestí. Amb l'acció es volia representar, 
mitjançant una obra de teatre, el control ai 
que està sotmesa la població palestina de 
Betlem ara que el Mur construit pel govern 
isralelià ja està acabat. Aquest fet obliga a 
que la població palestina hagi de passar 
com a mínim per tres controls de docu¬ 
mentació abans d'accedir a la ciutat. A la 
represenatció hi van participar una vintena 
de persones que a més a més van repartir 
entre una concurrència força interessada, 
més de 600 contes on s'explica la realitat 
del poble palestí. La nota negativa la van 
posar els mossos d'esquadra quan, dirigint- 
se als actors i actrius que anaven disfressa¬ 
des de soldats israelians van voler interrom¬ 
pre l'acte al·legant que cap manifestació 
pot dur armes de foc (tot i ser de mentida) 
per què suposa una apologia de la violència. 
La presència, però, de tant públic que 
seguia la representació va fer que els mos¬ 
sos abandonessin les seves pretensions. 

Contra-lnfos 27/12/ 05 


Barcelona.- El passat dijous 22 a quarts de 
vuit del vespre, un centenar de persones van 
participar de l’acte en memòria de les vícti¬ 
mes d'Acteal, assassinades ara fa vuit anys. 
L’acte va consistir en una concentració amb 
torxes, la lectura de textos i dels noms de 
les persones assassinades el 22 de desembre 
de 1997 per paramilitars amb el vist-i-plau 


dels membres de la policia de l'estat de 
Chiapas. Durant la concentració, es va exigir 
el no a la impunitat i el judici als responsa¬ 
bles de la massacre. Al finalitzar l’acte, es 
van cremar quaranta-cinc torxes en memò¬ 
ria d e I es perso nes assassi nades. També es va 
llegir un comunicat amb un megàfon. 

Activista catalana ferida a una 
acció contra el mur de Palestina 

Palestina.- Anna M 5 Fernàndez, de Vilanova i 
la Geltrú, va patir una doble fractura de 
l’húmer mentre participava, prop de 
Ramal·la, en una protesta conjunta de 
Forces de Pau Noviolentes i International 
Solidarity M ovement. Els fets van tenir lloc 
el 16 de desembre passat quan l’activista va 
ser ferida per un soldat israelià mentre par¬ 
ticipava en aquest acte a Bil'in, en el tran¬ 
scurs del qual també van ser ferits altres 8 
activistes internacionals. 4 pacifistes 
israelians van ser detinguts a l’igual que un 
palestí que va ser colpejat per soldats 
israelians i després deixat en llibertat. Anna 
M § va ser portada en ambulància a l'hospital 
Sheik Zaid de Ramal·la, d’on ja ha estat don¬ 
ada d’alta. La violència contra els cooper- 
ants a la zona no és nova. Dos activistes de 
l'organització International Solidarity Move¬ 
ment han mort en els últims anys. Mira 
també: httpy / www.palestinaresisteix.org 

Antifeixisme 


Agressions nazis 

El Vendrell/Baix Penedès.- Des de fa uns 
mesos, el Vendrell és visitat per un grup fei¬ 
xista que actua per les províncies de 
Tarragona. Al poble hi ha una casa okupada 
que sovint és agredida. El grup ha realitzat 
vàries pintades a la façana, ha intentat 
entrar a la casa forçant la porta, ha tirat 
pedres a la casa i amenaçat als seus habi¬ 
tants. Es volen muntar unes jornades o algu¬ 
na altra activitat, donat el poc suport de la 
gent del poble i a la gravetat dels fets. 

La guàrdia civil roba 
l'Olentzero a Nafarroa 

Areso/Nafarroa.- En el poble navarrès 
d'Areso, a les 2:30 de la matinada del 26 al 27 
de desembre, una patrulla de la guàrdia civil 
va accedir a la plaça del poble i després de 
retirar les valies metàl·liques que el rodeja¬ 
ven, van procedir a robar, amb nocturnitat i 
alevosia, l'olentzero que el poble havia 
col·locat a la plaça. Aquesta no és més que 
una altra mostra de com la cultura basca és 
agredida permanentment per l'estat espan¬ 
yol. L'Olentzero no ha aparegut i l'ajunta¬ 
ment ja n'ha col·locat un de nou a la plaça. 

L'aparell de repressió marroquí 
assassina un altre ciutadà saharaui 

El Aaiun/ Marroc.- Després de les manifestacions que va conèixer la ciutat de l'Aaiun el 
pasat 16 de desembre, brutalment reprimides per les forces del GUS i la Policia marroquí, 
el dia 23 de desembre moria a l'hospital Hasan Ben El Mehdi de l'Aaiun a las 18:30, l'avi 
saharaui Sidi uld Ali uld Barka. Aquest ciutadà saharaui, que va patir cops a tot el cos, tenia 
85 anys, estava casat i era pare de una nombrosa familia de 16 fills. Sidi va ser trobat tirat 
en un pou al finalitzar la manifestació. Va ser recollit amb greus fractures a la pelvis i a 
l'angonal. A l'hospital va ser intervingut quirúrgicament. 

La gran manifestació del 16 de desembre, es va saldar amb més de cent detinguts i prop 
de cincuanta ferits de diversa consideració. Contra-lnfos27/ 121 05 


Butlletí setmanal 

Gontra-Infos 


tel: 93.530.68.76 

mail de contacte: 
«zitzania@sindominio.net» 


Dissabte 31de desem brea les portes dels centres d'extermini de Bcn 

M arxes contra el sistema penitenciari 

32h presó dones Wad-Ras, 17h C. Inter. La Verneda, 20h La Model 


Els dijous de 36 a 20h al carrer Reina Amàlia 31 bis de Barcelona 

Nova ubicació de l'Oficina d'Okupació 


Dijous 32 de gener a les 9 del matí als jutjats de Barcelona 

Concentració suport a s 4 del 4 



Pancarta a plaça Sant Jaume quan esfeia l'acte d'homenatge a les víctimes de la matança. 


Dissabte 31 de desembre a les 24h al centre §ocial La Ò pera 

Cap d'Any a La Opera 

El repartiment del Contra-Infos i l'Infousurpa es farà al nou Espai Obert a partir del dimarts 30 de 
gener. Recorda canvi de lloc de repartim ent. El 30 de gener al carrer Violant d'Hongria 71 >Bàdal 


^sL'oratge de la setmana vinent 


Dimecres 28 Divendres30 Diumenge 1 Dimarts 3 



Durant dimecres i dijous viurem dos dies especialment freds, amb glaçades que podran arribar a punts de la costa 
La matinada de dimecres podran caure alguns flocs de neu a punts del prelitoral. Divendres a partir de mig matí cauran 
ruixats generals amb ventades fortes de mestral. L’ambient ventós predominarà el cap de setmana, amb cels força clars. 

















































